Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 36. sjednici održanoj 13. veljače 2024. godine, donijelo je

**ODLUKU**

**o davanju prethodne suglasnosti na sklapanje izvansudske nagodbe za ošasnu imovinu označenu kao kč. br. 211 k. o. Vladislavci**

**Članak 1.**

 (1) Općinsko vijeće Općine Vladislavci donosi Odluku o davanju prethodne suglasnosti na sklapanje izvansudske nagodbe za ošasnu imovinu označenu kao kč. br. 211 k. o. Vladislavci.

**Članak 2.**

1. Općina Vladislavci je temeljem Rješenja Općinskog suda u Osijeku, posl. broj 46. O-1660/2022-2 od 26. listopada 2022. godine naslijedila ostavinu iza pok. Emila Cifrića – pravo na povrat prava vlasništva nekretnine upisane u zk. ul. broj 571 k.o. Vladislavci, kč. br. 211, kuća, dvor i oranica od 881 m2, na ½ dijela nekretnine na kojoj je izvršen fiducijarni prijenos prava vlasništva na temelju ugovora o kreditu sa sporazumom o osiguranju od 22. veljače 2007.
2. U zemljišnim knjigama Općinskog suda u Osijeku, zemljišnoknjižni odjel Osijek na kč. br. 211 u naravi kuća, dvor., oranica Ul. V. Vlahovića , ukupne površine 881 m2, sve upisano u zk. ul. 571 za k.o. 320757 Vladislavci, upisan je kao vlasnik EOS MATRIX d.o.o., OIB: 76674680107, Horvatova ulica 82, 10000 Zagreb

.

**Članak 3.**

1. Općinsko vijeće Općine Vladislavci daje suglasnost na sklapanje izvansudske nagodbe za ošasnu imovinu označenu kao kč. br. 211 k. o. Vladislavci.
2. Izvansudska nagodba je sastavni dio ove Odluke.

**Članak 4.**

1. Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA:740-02/22-01/04

URBROJ: 2158-41-01-24-13

Vladislavci, 13. veljače 2024.

PREDSJEDNIK

OPĆINSKOG VIJEĆA

Krunoslav Morović